VENDIM
Nr. 3, datë 10.4.2018

PËR DISA NDRYSHIME NË VENDIMIN NR. 8, DATË 13.2.2017, TË KOMITETIT PËR ZHVILLIMIN E RAJONEVE, “PËR SHPËRNDARJEN E FINANCIMIT PËR PROJEKTE, THIRRJA E KATËRT PËR VITIN 2016, TË GRANTIT “INFRASTRUKTURA VENDORE DHE RAJONALE”, PROGRAMI I ZHVILLIMIT TË INFRASTRUKTURËS VENDORE DHE RAJONALE, SHTYLLA I”

Në mbështetje të nenit 100 të Kushtetutës, të nenit 16 dhe të aneksit 3, të ligjit nr. 109, datë 30.11.2017, “Për buxhetin e vitit 2018”, me propozim të Fondit Shqiptar të Zhvillimit, Komiteti për Zhvillimin e Rajoneve

VENDOSI:

1. Në tabelën nr. 1/1 që i bashkëlidhet vendimit nr. 8, datë 13.2.2017, të Komitetit për Zhvillimin e Rajoneve, “Për shpërndarjen e financimit për projekte, thirrja e katërt për vitin 2016, të grantit “Infrastrukturë vendore dhe rajonale”, Programi i Zhvillimit të Infrastrukturës Vendore dhe Rajonale, shtylla I, për vitin 2016”, bëhen ndryshimet sipas tabelës 1/1 bashkëlidhur këtij vendimi.
2. Ngarkohen ministri i Financave dhe Ekonomisë dhe Fondi Shqiptar i Zhvillimit për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËvendësKRYETARI
Senida Mesi

	Zëvendëskryeministri						
	zëvendëskryetar;

	Ministri i Financave dhe Ekonomisë
	anëtar;

	Ministri i Infrastrukturës dhe Energjisë
	anëtar;

	Ministri i Arsimit, Sportit dhe Rinisë
	anëtar;

	Ministri i Bujqësisë dhe Zhvillimit Rural 
	anëtar;

	Ministri i Shëndetësisë dhe Mbrojtjes Sociale
	anëtar;

	Ministri i Kulturës
	anëtar;

	Ministri i Turizmit dhe Mjedisit
	anëtar;

	Ministri i Brendshëm
	anëtar;

	Ministri i Shtetit për Mbrojtjen e Sipërmarrjes
	anëtar;

	Kryetari i Shoqatës së Bashkive të Shqipërisë
	anëtar;

	Kryetari i Shoqatës për Autonomi Vendore
	anëtar;

	Kryetari i Shoqatës së Qarqeve të Shqipërisë
	anëtar;

	Përfaqësuesi i Fondit Shqiptar të Zhvillimit
	anëtar.



Në tabelën 1/1 që i bashkëlidhet vendimit nr. 8, datë 13.2.2017, të Komitetit për Zhvillimin e Rajoneve, “Për shpërndarjen e financimit për projekte, thirrja e katërt për vitin 2016, të grantit “Infrastrukturë vendore dhe rajonale”, Programi i Zhvillimit të Infrastrukturës Vendore dhe Rajonale, shtylla I, për vitin 2016”, bëhen ndryshimet, si më poshtë vijon:
Tabela 1/1. Lista e disa projekteve të reja, thirrja e katërt për vitin 2016, me cikël zbatimi 2017–2018




	Nr.
	Autoriteti kontraktues
	Emërtimi i projektit
	Vlera e plotë e projektit
(në lekë)
	Vlera e financimit për vitin 2018
(në lekë)

	5
	Bashkia Tiranë
	Rikualifikim urban i bllokut që kufizohet nga: Rruga e Elbasanit – “Stavri Vinjaku” – “Pjetër Budi” –  “Ali Visha”, NJA 2
	141,426,758
	
70,713,379

Shënim:
1. “Vlera e projektit” përfaqëson vlerën e financimit të projektit, miratuar me vendim të Komitetit për Zhvillimin e Rajoneve.
2. “Vlera e financimit për vitin 2018” është financimi që jepet për vitin 2018, me burim fondin për projekte në vazhdim, të programit buxhetor “Infrastrukturë vendore dhe rajonale” të Fondit Shqiptar të Zhvillimit për vitin 2018.
3. Likuidimi financiar për vlerën e projektit (ose për vlerën e kontratës pas prokurimit publik) në vitet në vazhdim do të kryhet nga Fondi Shqiptar i Zhvillimit, duke u bazuar edhe në ecurinë e zbatimit dhe të realizimit të projekteve, programuar në buxhet, me shtrirje në 2 vite.

